PÖÖRDEPUNKT
Tere tulemast selle nädala "Pöördepunkti"!
Mina olen Muyiwa ja on tore, et oled koos meiega.
Tänases saates on palju ülestõstvat muusikat
ja elumuutvaid lugusid.
Maailma tasemel laulja Wess Morgan,
kelle teekonna algus polnud just kõige roosilisem.
Noor naine, kes on teinud väga palju aborte.
Üks abort läks nii nihu, et osa lapsest jäi ta sisse.
Aga esmalt lugu maast,
mis oli tuntud vägivalla ja vihkamise poolest,
kuid on end nüüd üles ehitanud läbi ettevõtluse.
Juttu tuleb äriprogrammist, mis juba mõjutab selle maa rahvast.
PÖÖRDEPUNKT
Täna räägime Rwandast,
mis paljudele seostub 1994 a suure genotsiidiga.
See oli äärmiselt raske ja traagiline olukord,
kuid täna tahaksin keskenduda Rwanda lootusele.
Seetõttu jagage palun neist põnevatest asjadest,
mis seal maal aset leiavad.
Rõõmuga.
Mu tuttavad ja äripartnerid, keda sinna sageli kutsun,
küsivad alati esimese asjana: "On seal ikka turvaline?"
See on üks turvalisemaid paiku, kus üldse olla.
Sageli isegi turvalisem, kui meie oma kogukond siin.
Nii et areng on olnud suur al 1994 aasta kohutavast tragöödiast,
kus 100 päeva jooksul tapeti miljon inimest.
Neil on imeline ja suur visioon,
mida nad ise kutsuvad 20-20 visiooniks
ja mille raames nad hoiavad väga kokku,
soovides üles ehitada oma maa nii,
et see nii majanduslikus kui sotsiaalses mõttes oleks kui ime.
Jagage meiega neid igapäeva asju, mis praegu Rwandas aset leiavad.
Pealinn Kigali on kogu Aafrika, kui mitte kogu maailma puhtaim linn.
Neil on üks projekt,
mille kohaselt iga kuu viimasel laupäeval
kõik tulevad välja ja teevad puhtaks piirkonna, milles elavad.
Nii et see on väga puhas linn.
Ühtlasi on neil alati käsil erinevad puhastusprogrammid jne.,
nii et kuigi neil pole just väga palju ressursse,
kasutavad nad seda, mis neil on,
et omada pikemaajalist mõju ja tulemusi.
Keset kõiki neid vahvaid asju, mis on aset leidmas,
olete teie kaasatud Äritegevuse Arenduskeskuse töösse,
mille te ise algatasite.
Rahvusvaheline Kristlik Ärikoda,
mille partneriks on Ettevõtluse Regionaalkeskus,
et aidata kaasa äritegevuse arendamisele Rwandas.
See on kui üks prototüüp sellest,
mida tahaksime omada eri maades üle kogu maailma.
Me teeme koostööd kohaliku valitsusega,
kes on vägagi huvitatud ettevõtluse arengust.
Nii on väikeettevõtete alustamine tehtud väga kergeks,
sest nad on mõistnud,
et väikesed ja keskmise suurusega ettevõtted
on kui mootoriks kogu rahvale.
Nende soov on, et veelgi enam ettevõtteid saaks rajatud,
mistõttu me aitamegi koolitada noori ettevõtjaid
ja aitame neil oma äriplaani kokku panna.
Ühtlasi aitame neil oma äri käima lükata,
olles nende kõrval 1-2 aastat,
et aidata ka üle saada võimalikest takistustest,
mis aegajalt tekkivad.
Teie esimene lend lõpetas detsembris.
Oskate ehk tuua välja mõne eduloo,
mis on sündinud tänu sellele programmile?
Neid edulugusid on olnud nii palju,
et kõigi nende jagamiseks ei jaguks aega.
Kuid kui mõelda kõigi erinevate projektide peale,
siis see on lihtsalt hämmastav, mida Jumal on teinud seal.
Alates väikestest firmadest,
mille omanikud on noored, kellel pole piisavalt ressursse,
kuni väga suurte ettevõteteni välja,
kes palkavad lähitulevikus sadu inimesi tööle.
Siinkohal meenub üks noor naine,
kes pidi väga varajasest noorusest oma pere eest hoolt kandma.
Ta kirjutas meile oma avalduses:
"Minust sai me perepea, kui olin 6-aastane."
See juhtus kohe peale genotsiidi.
Täna ta on 23-aastane
ja tal on noorem vend ning 2 nõbu, kes temaga koos elavad.
Ta õpib füsioterapeudiks
ja tema suurim eesmärk on omada treeningklubi,
kus rakendatakse ka füsioteraapiat.
Samas puuduvad tal selleks hetkel ressursid,
nii et ta koostas äriplaani käekottide õmblemiseks
ja otsib nüüd õmblejaid, kes need valmis teeksid,
et ta saaks neid müüa ja turustada.
Ta alustas oma äriga veel meie juures õppides
ja esitles nende käekottide pilte oma esitluses.
Küsisin, kas tal on mõni ka kaasas, et saaksin ta käest osta ühe.
Ta ütles, et oli kõik juba maha müünud.
Kuid kooli lõpuaktusel ta tuli ja kinkis ühe koti ka mulle.
Nii et ta on täitsa tegija isegi oma klassikaaslaste seas,
kuna pani oma äri püsti juba õpingute ajal.
Mis näitab ka seda,
et sul ei pea olema äri alustamiseks palju raha.
Kui meid nüüd vaatab keegi, kes juba on ettevõtja
või tahaks saada selleks,
aga tal pole neid ressursse, mis Rwanda Arengukeskusel on.
Siis mida nad saaks ära teha omaenda maal?
Iga maa on muidugi erinev,
kuid siinkohal paar põhiasja, mis toimivad igal pool.
Esiteks: valige teema või valdkond, mis teile täiega pinget pakub
ja millega te tuttav olete.
Üks asi, mida oma 34 õpilase juures märkasime, oli see,
et nad olid esmalt tegutsenud mingis valdkonnas
ja lõid seejärel oma firma samas vallas, mida nad juba tundsid.
Üks isik oli olnud 12 aastat haiglas medõeks
ja ta nägi, kui kohutav oli
kõige tavalisemate medvahenditega varustamine.
Nii et ta ütles: ma loon firma, mis aitab neid asju jagada,
muutes haiglate olukorra palju lihtsamaks.
Nii et ta nägi ja teadis neid vajadusi.
Raskem on siis, kui lood firma vaid idee peale,
teadmata midagi sellest valdkonnast.
Siis on palju raskem edukalt hakkama saada.
Nii et tark oleks valida valdkond, millest juba midagi tead
ja mis ka su südame kiiremini põksuma paneb.
Kui oled innustunud millestki, millest sa palju ei tea,
siis mine ja tööta selles vallas mõnda aega,
et omandada piisavalt teadmisi,
mis aitavad kaasa su oma firma rajamisele.
Siinkohal aga isiklik küsimus teile endale.
Tean, et olete majandusalal tegutsenud 23 + aastat ja see on teie kirg.
Mis tunne on näha sel visioonil, mis on olnud te sees
ja mille kallal Jumal on tööd teinud,
saamas reaalsuseks läbi selle Rwanda projekti.
See on otsekui maailma parima töökoha omamine.
Näen, kuidas Jumal hakkas mind ette valmistama
selleks tööks, mis mul on praegu, juba keskkoolis.
Eks mul oli enne seda teisigi töökohti, mis olid head tööd
ja mille käigus ma õppisin väga palju.
Aga see võimalus alustada ettevõtluskeskusega,
mis muudab inimesi ja rahvaid läbi ärilise tegevuse
ja omada võimalust ehitada rahvast üles nii majanduslikult kui vaimselt -
see on lihtsalt imeline rõõm mu jaoks!
Võrratud nõuanded oma ettevõtte rajamiseks.
Hämmastav, kui palju ettevõtlus võib muuta ühe rahva elu.
Samas nõuab see piisavalt kirglikke inimesi,
kes järgivad oma unistusi.
Inimesi, nagu sina!
Nii et lase aga käia - järgi oma unistusi
ja ela need kirglikult välja!
Oleme tagasi peale pausi.
PÖÖRDEPUNKT
"Mina rõõmutsen väga Issandas...
...mu hing ilutseb mu Jumalas." Jesaja 61:10
Tere tulemast tagasi!
Minu külaliseks on Wess Morgan, kes on ühe MTÜ juht ja rajaja,
mis keskendub uimastite ja alkoholi tarbimise ennetustööle
ning neist taastumisele.
Ta on ühtlasi ka väga andekas muusik.
Nii tore, et oled koos meiega!
Rõõm olla siin!
Me räägime täna paarist vaimselt väga sügavast asjast,
aga enne pean saama ühe asja hinge pealt ära.
Ma armastan täiega kingi ja sinu kingad...
Ma ei tea, on need kaameras näha või mitte...
Mis su number on? 46? - No tegelikult kannan 44.
Oleks su number 46, ma oleks su neist välja tõstnud!
Mulle meeldivad need kingad,
sest nad on hästi mugavad ja ka näevad head välja,
olles samas hästi kvaliteetsed.
Teine asi - kui sa siia sisse astusid, läksid naised täitsa pööraseks
ja see polnud kindlasti mitte Püha Vaimu töö! - Ei olnud või?
Äkki oli asi mu kingades?
Ei olnud see midagi su kingades!
Kas ma võiks su endaga Londonisse kaasa võtta,
sest mul on paar sõpra, kes hea meelega abielluks sinuga.
Aga sa oled vist juba abielus? - Olen. - No siis läheks raskeks.
OK. Räägime siis parem vaimulikest asjadest.
Su organisatsioon tegeleb alkoholi ja uimastite probleemiga,
aga samas see pole vaid su töö, aga ka su enda isiklik kogemus?
Olen alati mõelnud selle peale,
sest sa tuled ju tegelikult korralikust kristlikust kodust.
Mis juhtus selle korraliku taustaga?
Sest sa oled öelnud, et kristlaste jutt ei veennud sind
ja see lihtsalt polnud sinu jaoks.
Kas nö "kiriku hääl" oli valjum kui see, mida kodus nägid ja kuulsid?
Seda küsimust küsitakse mu käest üsna tihti
ja kui aus olla,
siis ma püüan pidevalt kaevuda sellesse tolle aja eluperioodi,
et näha, mis pani mind käituma nii nagu käitusin.
Esimese asjana, mis silma torkab, oli see,
et mu vanemaid sunniti muutuma.
Sest see usuorganisatsioon, millega väga tihedalt seotud olime,
oli äärmiselt range.
Seal oli palju inimeste poolt loodud reegleid
ja üldse inimlikke asju, mis ei lähtunud Piiblist.
Mu ema ja isa on alati olnud need, kelle teod vastavad nende sõnadele.
Seal aga tekkis olukord, kus nende kõne polnud enam ehe,
sest see tugines organisatsioonile ja millelegi, mis inimese poolt loodud.
Samas "reklaamiti" seda kui usku.
Mind ajas see täiega närvi.
Samas usun, et Saatan kasutas ära seda ülemineku aega
mu vanemate elus,
kus nad nägid, et see, mida nad õpetavad,
ei ühti Piibliga.
Nii et nende endi elus oli üks muutuste aeg
ja koguduses, mille nad olid rajanud, toimus kõikvõimalikku jama.
Saatan aga sai kogu seda kaost ja muudatusi ära kasutada.
Teine teema on see, et mul on palju geidest sõpru.
Me kõik kasvasime üles kirikus.
Selles usulises kogukonnas, kuhu me kuulusime, järgiti põhimõtet:
"Tule maailma keskelt ja eralda end."
Me olime väga eraldatud.
Me ei tohtinud omada sõpru koolis ega suhelda väljaspool kirikut.
Kiriku enda lapsed olid ainukesed, kellega võisime lävida.
Probleem aga oli selles, et kirikus, kus ma käisin,
olid kõik poisid minust 4-5 aastat vanemad.
Ja kuna nad olid mu ainsad sõbrad,
sain ma liiga varakult liiga paljudest asjadest teada.
Üks põhjus, miks ma põlgan religiooni, on selles,
et kui neil puudub vastus millelegi, või nad ei oska teatud asja selgitada,
siis see teema muutub kohe tabuks.
Seetõttu olen alati öelnud,
et kõik see, millest me ei lase rahval rääkida,
saab peegelduma nende tegudes.
Üks valdkond, millest ise räägid ja lased ka teistel rääkida,
on alkoholi kuritarvitamine.
Sul on imeline tunnistus selle kohta, kuidas sellest välja tulla
ja omada siiski imepärast elu.
Või vähemalt väljaspoolt tundub see imeline.
Sa oled suurepärane laulja
ja nagu varem öeldud - tüdrukud pöörasid täitsa ära, kui tulid.
Aga su karjäär läheb hetkel väga hästi
ja su laul on püsinud edetabelite tipus juba terve igaviku.
Oled saanud isegi auhinna selle eest
ning sa juhid oma MTÜ'd.
Kus aga on Wess Morgan oma isikliku usueluga praegu?
Kummaline, et ma ise muutun emotsionaalseks
teatud teemade osas, mida mainisid.
Eriti selles osas, kui ütlesid, et väliselt tundub kõik imeline.
Sest sageli, kui inimesed vaatavad sinu ja minu peale,
suurkirikute pastorite ja teiste peale, kes kirglikult kütavad Jumala heaks,
tehes seda suurel ja suurepärasel viisil,
panustades nii paljuga jumalariiki.
Me vaatame neid kõiki ja arvame,
et nende kirg ja pühendumine nii Jumala kui oma tegevuse suhtes
on tingitud nende otsusest olla kirglikud Jeesuse suhtes.
Kuid mulle väga meeldis ühe pastori mõte, kes ütles,
et sageli, kui sa näed kedagi väga kirglikult tegemas midagi,
on see tänu sellele,
et nad on läinud läbi tohutust kaosest ja südamevalust.
Nii et see kirglikkus nende sõnades, tegudes ja õpetustes
ei lähtu mõnest raamatust, mida nad on lugenud,
vaid millestki, mille nad on ise läbielanud.
Mis minusse puutub,
siis ma tähistasin äsja 7 aastat puhas poiss olemist,
mis on minu puhul täielik ime!
Mõne teise jaoks pole see 7 aastat mingi näitaja,
aga minu jaoks on see täiega ime.
See, et olen puhas poiss ja ajan siin sinuga juttu,
ilma, et mul tekkiks igatsus tõmmata end pilve ja juua end täis.
See on täiega ime.
Las ma küsida kellegi nimel, kes meid ehk täna vaatab
ja kes on samal allakäigu trepil, kus sina kord olid.
Ise pilves ja murtud või tal on laps sarnases olukorras,
nii et tal pole aimugi, mida teha.
Mis oleks su esmane nõuanne, et aidata neid sealt välja?
Kui oled nö kõrvalseisja ja oled seotud mõne sõltlasega,
siis esimene asi on astuda tee pealt eest
ja lihtsalt paluda ning lasta Jumala tahtel sündida.
Suurim viga, mida sõltlaste vanemad ja lähedased teevad, on see,
et nad püüavad seda olukorda muuta ja selle üle kontrolli haarata.
Kuid samas on see teema, mida ainult Jumal saab lahendada.
Ainult Jumal saab murda need sõltuvused,
seades need inimesed kui sulgseisu.
Seetõttu tulebki tee pealt eest ära minna!
See ei tähenda, et sa ei palu enam nende eest,
aga sa astud tee pealt eest
ja lased Jumalal tegeleda nende inimestega.
Sest Tal on oma töö igaühega meist.
Oleks meil vaid rohkem aega, et jätakata oma vestlust,
aga südamest tänud jagamast oma kogemusi meiega.
Oleks tore kuulda sinust.
Eriti, kui kõik äsja kuuldu puudutab ka sinu läbielamisi.
Võta meiega kindlasti ühendust.
PÖÖRDEPUNKT
"Vaadake lilli, kuidas nad ei ketra ega koo,
aga ma ütlen teile, isegi Saalomon kogu oma hiilguses
ei olnud nõnda ehitud kui igaüks neist." Luuka 12:27
Peale esimese plaadi edukat müüki, on Muyiwa ja Riversongz tagasi
oma uhiuue albumiga "Declaring His name around world"
Imeline uus album, mida saab tellida ekraanil olevate kanalite kaudu.
Tere tulemast tagasi!
Meie järgmine lugu räägib noorest naisest,
kes armastuse otsingute keskel tegi väga valesid valikuid.
Valikuid, mis läksid maksma kolme lapse elu.
Lahutus on südantmurdev kogemus iga pere jaoks.
Tiffany jaoks oli see kui säde, mis sütitas mässumeelsuse.
Olin oma issi silmatera, nii et kui ta kodust lahkus,
olin täiesti maatasa tehtud.
Ema hakkas peagi kohtuma teiste meestega.
Mäletan ühte korda, kui ta hoidis ühel mehel käest kinni,
mispeale läksin õue ja hakkasin lihtsalt karjuma.
See oli minu jaoks täiesti kohutav.
Olles 12-aastane, hakkas Tiffany lävima endast palju vanemate sõpradega.
Esmalt juhtisid nad ta alkoholi juurde,
seejärel uimastite juurde
ja lõpuks seksini.
Olin kõigest 12-aastane, aga kuna tegu oli mu hea sõbraga,
siis mõtlesin, et miks ka mitte. Kõik teised ju teevad seda!
See on see, kust see kõik alguse sai.
Järgnevate aastate jooksul pani Tiffany kõvasti pidu,
et tulla toime vanemate lahutusest tingitud viha ja ebakindlusega.
15-aastaselt jäi ta rasedaks.
Mõtlesin: "Armas aeg, ma olen rase!"
Samas paljud mu sõbrad jäid samal ajal rasedaks.
Oli sul plaan see rasedus lõpuni kanda?
Algul küll - otsekui kättemaksuks oma emale.
Ütlesin talle ühe tülitsemise käigus: "Tead, mis? Ma olen rase!",
mispeale ta läks täiega endast välja ja ahmis õhku, et mida nüüd teha.
Tiffany vanemad viisid ta aborti tegema.
Istusin peale aborti auto tagaistmel ja karjusin täiest kõrist,
sest olin valudes ja kogu läbielamine oli nii dramaatiline.
Sel hetkel ei saanud veel arugi, millega olin just hakkama saanud.
2 aastat hiljem jäi Tiffany uuesti rasedaks.
Olin olnud üsna hooletu, magades ühe ja teise kutiga.
Oma vanematele ta sellest ei rääkinud,
vaid läks ühes oma noormehega seda rasedust lõpetama.
Mul tekkisid tugevad valud ja ma ei teadnud, mis toimub.
Lõpuks ei saanud enam töödki teha, kuna valud olid nii hullud.
Ema viis mu arsti juurde ja nad avastasid,
et eelmisest abordist oli endiselt loote osasid mu sees.
Olid need siis beebi käed või jalad, aga mu sees nad olid.
Tiffany rasedus oli sellise abordi jaoks nagu talle tehti,
juba liiga kaugele arenenud.
Nii pidi ta minema operatsioonile, et lõpetada ebaõnnestunud abort.
2 aastat hiljem jäi ta uuesti rasedaks.
Olles nüüd juba 19-aastane, kasutas ta endiselt uimasteid
ja oli minemas tegema oma kolmandat aborti.
Kahel varasemal korral pandi mind abordi ajaks narkoosi alla,
kuid seekord olin ärkvel ja kuulsin kõike.
See oli kõige raskem osa nii selle kogemuse juures
kui mu elus üldse.
Kuulsin, kuidas vaakum tööle pandi ja mu sisemusest midagi lahti kisti.
Hakkasin karjuma,
mispeale arst käskis mul vait jääda,
et tüdrukud kõrvaltoast mind ei kuuleks.
Tiffany läks oma noormehest lahku,
kuid oli peagi uue mehe jahil, et täita tühimikku oma südames.
Mida sa kõigi nende aastate jooksul otsisid?
Armastust.
Armastust ükskõik, millest.
Kui arvasin, et seks mõne kutiga peegeldab armastust,
siis tegelikult purustas see mu südant veelgi
ja kiskus mu hinge ribadeks.
Kui üks sõber ta oma koguduse vallaliste gruppi kutsus,
võttis ta pakkumise vastu.
Kuigi pidas end kõigeks muuks kui kirikuinimeseks.
See oli üks kamp 20-ndates vallalisi, kes lihtsalt ülistasid Jumalat
ja mulle meeldis see.
Tundsin end seal vabana.
Tiffany otsustas külastada ka pühapäevast jumalateenistust
ja sel hommikul toimus tohutu muutus ta südames.
Võtsin Jeesuse oma südamesse vastu ja lihtsalt nutsin.
Kogesin, kuidas olen lõpuks ometi päästetud
ja samas teadsin,
et tuleb langetada väga resoluutne otsus järgida vaid Jumalat.
See oli kõige raskem aeg mu elus,
sest mida kauem olin kaine,
seda enam pidin tegelema sellega, kes ma Tiffanyna tegelikult olin.
Tiffany lõpetas pidutsemise,
kuid tal oli raskusi seista silmitsi oma minevikuga
ja vanemate lahutusest tingitud valuga.
Mäletan, kuidas olin krõnksus voodis ja nutsin, kui väike laps.
Rääkisin telefoni teel vanaemaga ja ta ütles:
"Tiffany, mida iganes sa ka ei teeks - ära iial anna alla!"
Tundsin end nii üksikuna,
aga sama pani see mind enam Piiblit lugema.
Uurides oma Piiblit,
mõistis ta korraga oma kolme abordi tegelikku tõsidust
ja ühel pühapäeva hommikul kirikus võtsid tunded taas võimust.
Sel hetkel murdusin täiega.
Mõistsin, et olen tapnud kolm last
ja see oli otsekui puuga pähe saamise tunne.
Olin endast täiega väljas, paludes Jumalalt andestust.
Samas tajusin seda kurba reaalsust,
et need kolm elu ja nende saatus ei saanud kunagi sündida ega täituda.
Seetõttu oli mu elus teatud aeg, kus maadlesin süütundega,
kuni Jumal mu sellest vabastas.
Täna aga olen tugev elude eest palvetaja,
et inimesed valiks surma asemel ikka elu.
Tiffany leidi kellegi, kellega oma elu jagada.
Tema ja ta abikaasa Naatanael ootavad oma esimest last.
Mul on kõige imelisem abikaasa kogu maailmas!
Varasemalt taandus kõik sellele, et ma tahtsin olla vajatud ja armastatud.
Naatanaeli näol on see kõik kui üks suur kingitus.
Sest ma tean, et Jeesus armastab mind nagunii
ja Naatanaeli armastus on kui kingitus mulle.
Ma ei pea anuma teda, et ta armastaks mind.
Mis ootused sul oma lapse suhtes on?
Et sünniks kõik see, mille Jumal on ette näinud.
Tahan, et ta elu saatus täituks kõige täiega.
Alates kristlaseks saamisest olen leidnud armastuse,
mida olen alati otsinud.
Mu sees on üks rahu, kuna Jumal armastab mind
ja Tema sõna on mu jalale lambiks ning valguseks mu jalgteel.
Ma tõesti kogen seda elades oma igapäeva elu.
Jeesus armastab sind samal moel nagu Ta armastab Tiffany't
ja seda sõltumata vigadest, mida oled enda arust teinud.
Sa küll otsid armastust inimeste käest,
kuid las ma tuletada sulle meelde, kui sa seda juba ei tea -
see mees või naine või ema-isa, kellelt seda armastust ootad,
ei suuda seda sulle pakkuda sel moel nagu igatsed.
Kui oled teinud aborti, võid leida andestust Jumalas.
Kui mõtled abordi peale,
siis tea, et Jumal on suurem kui viga, mille enda arust oled teinud!
Ja Tal on plaan ning eesmärk selle lapse jaoks,
mistõttu Ta tahab, et see laps tuleks ilmale läbi sinu.
Kui sa aga oled keegi, kes on õhutanud kedagi teist abordile,
siis Jumal võib ka sulle andestada.
Palugem üheskoos, et Jeesus võiks sekkuda sellesse olukorda, kus oled.
Ja ma vain tõotada sulle, et Ta toob ka lahenduse.
Issand Jeesus,
ma olen olukorras, kus ma ei tea, mida teha.
Ma olen segaduses ja pinge all ning kõik tundub nii trööstitu.
Palun aita mul näha oma armastust ja seda, mida Sina tahad teha.
Aita mul minna läbi sellest tormist.
Jumal, ma palun seda Jeesuse nimel.
Aamen.
Kui palusid seda palvet, oleks rõõm kuulda sinust!
Siinkohal aga Wess Morgan lauluga: "Ma otsustan Sind kiita"
Olen vaikinud nii pikka aega
Nii pikka aega puudus mul mu kiituslaul
Elu oli täis pingeid
ja pilved katsid mu teid
Kuid siiski oli üks hääl, mis kõnetas mind
ja äratas ühe vaikse kire mu sees
See oli nii vaikne mu sees,
aga ma otsustasin
ma otsustasin kiita,
sest ma tean, Jumal, et mu sees on nii palju
ja seetõttu ma otsustan kiita Sind
Tahan, et kogu maailm teaks mu mõtteid
mõtteid, mis nii kõrged
Issand, Su hääl on see, mis kutsub mind
sellesse salajasse paika koos Sinuga
ja mu süda on nii täis ainult Sind
Sa pead otsustama, et ülistad ja kiidad Teda igas olukorras.
Issand, ma tahan, et Sa teaksid - ma ei anna alla. Kohe kindlasti mitte.
Ma pühendun Sulle
ja otsustan kiita Sind
Ma ei tea, mida sa hetkel teed, või millises olukorras oled,
aga ma olen elav tunnistus sellest, et Jumal saab pöörata iga olukorra.
Ükskõik, millest sa ka läbi ei lähe ja kui paljud poleks andnud alla su osas -
Jumal ei jäta sind kunagi ega kaota kunagi kontrolli.
Kõik, mida tegema pead, on lihtsalt tõstma oma käed
ja kiitma ning ülistama Teda just seal, kus praegu oled.
Jäta kõik muu hetkel sinna paika ja kuuluta kohe praegu:
Ta on mu terveks teinud ja ma tahan kiita Teda selle eest!
Tõlge: Anne-Ly Raukas